Parch di Basileghe

El parch di Basileghe, che incoeu l'è dedicad al Papa Giovann Paol II, a l'è un parch de Milan ciamad inscì perchè el conliga la Basilega de San Lorenz a la Basilega de Sant Ustorgg: un temp l'era traversad de la sercia di Navili, che incoeu la resta regordada de la strada che 'l traversa, quella del Molin di Armi. A l'è stad fad su del 1925, quand che un noeuv pian regolador l'ha menad a sbater sgiò di costruzzion e bonifegà di padum arent inscì de conligà i Colone a piazza Vetra. Un temp l'era vert, e gh'era di problema de bordegament e de droga, per quella reson chi per el Giubilee del 2000 a gh'è mitud des ingress che poden vesser serrad. Dent se troeuva i rest de l'anfiteater de Milan, trè aree per sgiugà fade aposta, un para de spazzi per i can e un camp de balla-vol. Del 2001 gh'è anca arent el Musee de la Diocesi, che l'è tacad a Sant Ustorgg. Riferiment Comun de Milan Arqiviad qé: [1] Alter proget Wikimedia Commons el gh'ha dent imagin o alter archivi su Parch di Basileghe